|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **ΥΠΟΥΡΓΕΙΟ ΠΑΙΔΕΙΑΣ** |  | **ΒΕΡΟΙΑ 24/2/2023** |
| **& ΘΡΗΣΚΕΥΜΑΤΩΝ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ** |  | **ΑΡ. ΠΡΩΤ. 64** |
| **ΕΚΠ/ΣΗΣ Κ. ΜΑΚΕΔΟΝΙΑΣ**  |  |  |
| **Δ.Δ.Ε. ΗΜΑΘΙΑΣ ΒΕΡΟΙΑ**  |  |  |
| **5ο ΓΥΜΝΑΣΙΟ ΒΕΡΟΙΑΣ**  |  | **ΠΡΟΣ : ΔΝΣΗ Β/ΘΜΙΑΣ ΕΚΠ/ΣΗΣ ΗΜΑΘΙΑΣ**  |
| Ταχ.Διεύθυνση : Σ. Πέτρουλα και πλατεία   |  |  |
| Μακεδονικού Αγώνα 1  |  | **ΥΠΟΨΗ:** |
| Ταχ.Κώδικας : 59132, Βέροια |  | **ΓΡΑΦΕΙΩΝ ΓΕΝΙΚΟΥ**  |
| Πληροφορίες **:** Πούλος Χρήστος |  | **ΤΟΥΡΙΣΜΟΥ** |
| Τηλέφωνο : 23310-62161 / 62871 |  |  |

#

**ΘΕΜΑ: «Εκδήλωση ενδιαφέροντος για κατάθεση προσφοράς διοργάνωσης τριήμερης εκδρομής στην Αλεξανδρούπολη-Ξάνθη»**

 Το 5ο Γυμνάσιο Βέροιας του Δήμου ΒΕΡΟΙΑΣ ΗΜΑΘΙΑΣ, σύμφωνα με την Υ.Α. 20883/ΓΔ4/12-2-2020 (ΦΕΚ 456/τ. Β /13-2-2020 άρθρο 3 του ΥΠΑΙΘ προσκαλεί τους ενδιαφερόμενους να καταθέσουν προσφορά για τη διοργάνωση τριήμερης εκπαιδευτικής επίσκεψης στα πλαίσια των δύο διατμηματικών προγραμμάτων σχολικών δραστηριοτήτων του σχολείου.

 Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

 Η τριήμερη εκδρομή (δύο διανυκτερεύσεις) θα πραγματοποιηθεί το χρονικό διάστημα από την Πέμπτη 27 Απριλίου 2023 έως το Σάββατο 29 Απριλίου 2023 **.**

 Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

**Προορισμός - Πρόγραμμα εκδρομής:** Αλεξανδρούπολη- Ξάνθη ( 2 Διανυκτερεύσεις)

* **Πέμπτη 27 Απριλίου 2023**: Αναχώρηση ώρα 8.15 από το σχολείο με προορισμό την Αλεξανδρούπολη με τις καθιερωμένες ενδιάμεσες στάσεις και άφιξη στο ξενοδοχείο στις 15.00 το απόγευμα. Από τις 17.00 έως τις 20.00 γνωριμία με την πόλη και επίσκεψη στο Φάρο της πόλης
* **Παρασκευή 28 Απριλίου 2023**: Θα πραγματοποιηθεί επίσκεψη από τις 10.00 το πρωί στο Ιστορικό Μουσείο Αλεξανδρούπολης και στο Μνημείο Ποντιακού Ελληνισμού. Στις 17.00 επίσκεψη στον Ποντιακό Σύλλογο «Αλέξιος Μανουήλ» . Στις 21.00 βραδινό φαγητό σε εστιατόριο.
* **Το Σάββατο 29 Απριλίου** **2023** Αναχώρηση για Ξάνθη στις 9.30 και άφιξη στις 11.00 στο Λαογραφικό Μουσείο Ξάνθης. Περιήγηση στην Παλιά Πόλη από τις 12.00 και στις 16.00 αναχώρηση για Βέροια.
* **Αριθμός συμμετεχόντων μαθητών:** Σαράντα πέντε (45)
* **Αριθμός συνοδών εκπαιδευτικών:** Πέντε (5)
* **Μεταφορικό μέσο:** Ένα λεωφορείο.
* **Κατηγορία καταλύματος:** Ξενοδοχείο τεσσάρων ή πέντε αστέρων με πρωινό σε σημείο που να διευκολύνει τις μετακινήσεις όπως περιγράφονται στο πρόγραμμα. Τα δωμάτια των μαθητών να είναι τρίκλινα (3/κλινα) για τους μαθητές και μονόκλινα για τους συνοδούς καθηγητές.
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία.
1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.

**ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 5ο Γυμνάσιο Βέροιας **(**Σωτήρη Πέτρουλα και πλ. Μακεδονικού αγώνα 1 ΒΕΡΟΙΑ Τ.Κ.: 59132) σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ. Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς,

 β. η επιβάρυνση για κάθε μαθητή και

 γ. η υποχρεωτική ασφάλιση ευθύνης του διοργανωτή σύμφωνα με την κείμενη νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι την Παρασκευή 3 Μαρτίου 2023 στις 12.00 το μεσημέρι** με έναν από τους παρακάτω τρόπους:

 α. Προσωπικά ή με εκπρόσωπο του πρακτορείου στο σχολείο.

 β. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. **Αποσφράγιση των φακέλων το μεσημέρι της Παρασκευής 3 Μαρτίου 2023**

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας προσφοράς από οικονομική και ποιοτική άποψη και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Δ/ντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την τριήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός δύο ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη. Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

 **Ο Διευθυντής**

 **Πούλος Χρήστος**